stanford-oval/wikipedia huggingface dataset:
Ramón Ruiz Amado

Ramón Ruiz Amado
Ramón Ruiz Amado (Castellón Ampurias, 1861 – Barcelona, 1934) oli ensimmäinen espanjalainen sosiaalipedagogi. Hän oli myös katalonialainen jesuiitta. Omiin kristillisiin sosiaalipedagogisiin näkemyksiinsä hän on saanut vaikutteita erityisesti Herbartinselvennä ajatuksista. Ruiz Amado osasi useita kieliä ja saattoi siten hakea ajatuksiinsa vaikutteita saksalaisten lisäksi esimerkiksi amerikkalaiselta John Deweyltä.
Hän kirjoitti vuonna 1929 ensimmäisen espanjalaisen sosiaalipedagogiikan oppikirjan nimeltä "Educación social". Amado kirjoitti myös muun muassa kasvatuksen historiasta, naisten kasvatuksesta, uskonnollisesta kasvatuksesta, moraali-, kansalais- ja poliittisesta kasvatuksesta sekä pedagogiikan ja sen aputieteiden tietosanakirjan.
Sosiaalinen kasvatus on Amadon mielestä luonnostaan demokraattista ja sopii siten vain demokraattisiin yhteiskuntiin, jolloin se auttaa yhteiskuntaa täydellistymään toisaalta kaikkia ihmisiä, ja toisaalta jokaista yksilöä varten.
Rage of Achilles

| Rage of Achilles |
| --- | --- |
Perustettu:  1999
Perustajat:  Duncan
Tilanne:  lopettanut
Tyylilajit:  extreme metal, heavy metal, progressiivinen metalli, black metal
Kotimaa:  Iso-Britannia
Sijainti:  Settle
Infobox OKNimi-testi OK: 
Rage of Achilles oli brittiläinen pienlevy-yhtiö, joka toimi vuosina 1999–2004.
Kesällä 2004 yhtiö lopetti toimintansa, koska se ei ollut tarpeeksi kilpailukykyinen suuriin levy-yhtiöihin nähden.
Yhtiöllä oli myös The Black Hand -niminen tytäryhtiö, jonka nimissä julkaistiin kaksi levyä.
Yhtyeet

| --- | --- |
 Abdullah  Allfader  Amoral  Cult of Luna  Darkflight  Elenium  Facebreaker  Fall of the Leafe  Forest of Shadows  Frost  Goatsblood  Hatepulse  Hatework  Kaptain Sun  Kiuas :  Manitou  Mistress  Molehill  Obsidian  Omnium Gatherum  Scorched Earth Policy  Shubend  Sonata Nocturna  Spiritus Mortis  Teen Cthulhu  The Axis of Perdition  The Entity  Unearthed  Witch Mountain  Wolf
Ramón Muttis

Ramón Muttis
Ramón Muttis (12. maaliskuuta 1899 Buenos Aires, Argentiina – 12. tammikuuta 1955) oli argentiinalainen jalkapalloilija, pelipaikaltaan keskuspuolustaja.
Muttis voitti Primera Divisiónin viisi kertaa Boca Juniorsin kanssa vuosina 1923, 1924, 1926, 1930 ja 1931. Lisäksi hän edusti urallaan Atlantaa, Argentinos Juniorsia ja Almagroa. Muttis pelasi Argentiinan maajoukkueessa yhteensä 11 ottelua ja voitti Copa Américan kaudella 1924–1925. Hän kuului joukkueen kokoonpanoon vuoden 1930 maailmanmestaruuskilpailuissa, jossa hän pelasi yhdessä ottelussa.
Rajmonda Bulku

Rajmonda Bulku (s. 16. elokuuta 1958 Tirana) on albanialainen näyttelijä ja poliitikko. Ensimmäisen roolinsa hän näytteli elokuvassa Nusja dhe shtetërrethimi, mutta vasta toinen elokuva, Zonja nga qyteti, toi hänelle kansallista suosiota. 1990-luvulla hän aktivoitui politiikan puolella. Hän on istunut Albanian parlamentissa demokraattisen puolueen edustajana.
Aiheesta muualla

Rajmonda Bulku Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rajmonda Bulku
Käännös suomeksi
RMS Aquitania

| RMS Aquitania |
| --- | --- |

Tyyppi:  linjalaiva
Rakennustelakka:  John Brown and Company, Clydebank
Rakennusnumero:  409
Tilattu:  8. joulukuuta 1910
Kölinlasku:  joulukuu 1910
Vesillelasku:  21. huhtikuuta 1913
Luovutettu:  21. huhtikuuta 1913
Status:  romutettu 1950
Tekniset tiedot
Pituus:  275,2 m
Leveys:  29,6 m
Syväys:  10,9 m
Bruttovetoisuus:  45 647 brt
Koneisto:  Parsons-höyryturbiinikoneet
Nopeus:  23 kn
RMS Aquitania oli Cunard Linen linjalaiva, joka rakennettiin John Brown and Companyn telakalla, Clydebankissa. Alus laskettiin vesille 21. huhtikuuta 1913 ja neitsytmatka New Yorkiin alkoi 30. toukokuuta 1914. Alus oli kolmas Cunard Linen "Grand Triosta", johon kuuluivat sen lisäksi RMS Mauretania ja RMS Lusitania. Laivaa pidettiin omana aikanaan viehättävimpänä aluksena ja sai lempinimen "Ship Beautiful".
Aquitania oli käytössä 36 vuoden ajan, mikä teki siitä 1900-luvulla pisimpään käytössä olleen aluksen, kunnes RMS Queen Elizabeth 2 rikkoi ennätyksen vuonna 2004.
Suunnittelu

Aluksen suunnitteli Cunard Linen suunnittelija Leonard Peskett, joka suunnitteli siitä hänen aikaisempia luomuksiaan, Lusitaniaa ja Mauretaniaa, suuremman. Aluksen koko mahdollisti suurten ja tilavien julkisten oleskelutilojen rakentamisen. Oleskelutilojen suunnittelijana toimi brittiläinen arkkitehti Arthur Joseph Davis sisustusyritys Mewes and Davisista, joka oli suunnitellut sisustuksen myös Lontoon Ritz-hotelliin. RMS Titanicin uppoamisen jälkeen Aquitania oli yksi ensimmäisistä matkustajalaivoista, jossa pelastusveneitä oli riittävästi kaikille matkustajille ja miehistölle. Kaksi pelastusveneistä oli moottorikäyttöisiä. Britannian viranomaisten tahdon mukaisesti Aquitania suunniteltiin sotilaalliseen käyttöön helposti muunnettavaksi mahdollisissa sotatilanteissa.
Rakentaminen

Alus tilattiin John Brown and Companyltä Clydebankistä, missä köli laskettiin telakkanumerolla 409. Se laskettiin vesille 21. huhtikuuta 1913 kumminaan Derbyn kreivitär Alice Stanley ja luovutettiin tilaajalle samana päivänä, vaikka se valmistui vasta 18. toukokuuta. Alus aloitti Pohjois-Atlantilla 30. toukokuuta.
Palvelus

Neitsytmatka New Yorkiin alkoi 30. toukokuuta 1914 kapteeni William Turnerin komennossa. Sitä varjosti edellisenä päivänä tapahtunut RMS Empress of Irelandin uppoaminen Quebecissa, jossa hukkui yli tuhat ihmistä. Kuukauden päästä neitsytmatkasta Itävalta-Unkarin arkkiherttua Franz Ferdinand salamurhattiin Sarajevossa, mikä johti ensimmäiseen maailmansotaan.
Palvelus > Ensimmäinen maailmansota

Alus saapui 27. heinäkuuta Liverpooliin. Seuraavana päivänä ensimmäinen merilordi Winston Churchill määräsi aluksen muutettavaksi apuristeilijäksi. Britannian laivasto vuokrasi 2. elokuuta aluksen, johon asennettiin kaksitoista kuuden tuuman tykkiä. Se kolaroi 22. elokuuta Britteinsaarille matkaavan SS Canadianin kanssa, jolloin kumpikin alus vaurioitui. Vauriot korjattiin Liverpoolissa. Alus oli 5. syyskuuta alkaen ankkurissa, koska sen oli todettu olevan liian suuri laivastopalvelukseen.
Toukokuussa 1915 alus kuljetti joukkoja Dardanelleille. Elokuussa alus muutettiin sairaalalaivaksi, missä tehtävässä se oli Gallipolin taistelussa. Huhtikuusta syyskuuhun 1916 Aquitania oli muissa tehtävissä, kunnes se oli taas vuoden lopun sairaalalaivana. Vuoden 1917 alus makasi ankkurissa Liverpoolissa, kunnes maaliskuussa 1918 siirrettiin joukkojenkuljetusalukseksi. Se teki yhdeksän matkaa Yhdysvaltoihin kuljettaen 60 000 amerikkalaissotilasta Eurooppaan. Sotatoimien lakattua alus kuljetti amerikkalaissotilaita kotiutettavaksi Yhdysvaltoihin.
Palvelus > Maailmansotien välinen aika

Kesäkuussa 1919 Aquitania palasi pikaisen huollon jälkeen reitille Southampton –Cherbourg–New York ja aloitti ensimmäisen matkan 14. kesäkuuta. Marraskuussa alus siirrettiin modernisoitavaksi Swan Hunterille Wallsendiin, mistä se palasi reitille 17. heinäkuuta 1920. Alus muun muassa muutettiin öljykäyttöiseksi.
1920-luvulla Aquitaniasta tuli yksi tunnetuimmista matkustajalaivoista Pohjois-Atlantin reitillä. Suuri pörssiromahdus vuonna 1929 vähensi asiakkaita, jolloin Aquitania siirrettiin risteilyalukseksi Välimerelle. Useimmat näistä risteilyistä olivat matkustajille "ryyppäysristeilyjä". 10. joulukuuta 1935 laiva ajoi kovalla vauhdilla karille Southamptonissa. Kymmenien hinaajien ja nousuveden avulla alus saatiin irrotettua.
Palvelus > Toinen maailmansota

Toisen maailmansodan alkaessa 1939 alus palasi kuljettamaan joukkoja. 1940-lukuun tultaessa Aquitaniasta oli tullut jo vanha laiva, ja RMS Queen Elizabethin oli tarkoitus korvata se vuonna 1940. Suunnitelma hylättiin toisen maailmansodan alettua. Alus oli sodan aikana joukkojenkuljetusaluksena Australiassa, Uudessa-Seelannissa, Singaporessa, Oseanian saarilla, Kreikassa ja Intian valtamerellä. Tuona aikana laiva seilasi yli 500 000 kilometriä ja kuljetti yhteensä 400 000 sotilasta.
Aquitania palautettiin Cunard Linelle vuonna 1948. Vuoteen 1949 laiva toimi Kanadan valtion palveluksessa. 1949 laiva otettiin pois käytöstä, sillä se ei enää täyttänyt turvallisuusvaatimuksia vanhan ikänsä johdosta. Kommodori Harry Grattidge muisteli vuoden 1949 muistelmissaan, että Aquitanian viimeisinä vuosina laivan kannet vuotivat sateisina päivinä ja eräs laivan piano oli pudonnut ylemmältä kannelta lattian läpi ruokasaliin.
Laiva myytiin romutettavaksi joulukuussa 1949 British Iron and Steel Corporationille. Alus saapui 21. helmikuuta 1950 Faslaneen, jossa Metal Industries romutti aluksen. Näin päättyi aluksen maineikas ura. Yhteensä se ajoi kolme miljoonaa mailia (4 828 000 kilometriä), teki 450 matkaa ja kuljetti yhteensä 1,2 miljoonaa matkustajaa. Se oli ainoa 1900-luvun alun matkustajalaiva, joka osallistui molempiin maailmansotiin. Aquitaniasta on tehty yksityiskohtainen pienoismalli, joka on nähtävissä Maritime Museum of Atlantic -museossa, Kanadassa.
Aiheesta muualla

Wikimedia Commonsissa on kuvia tai muita tiedostoja aiheesta .
Atlantic Liners.com
Video Aquitanian lähdöstä romuttamolle
Aquitania hieman ennen vesillelaskua
Aquitanian ensimmäisen luokan oleskeluhuone
Sairaalalaiva HMHS Aquitania ensimmäisessä maailmansodassa
Aquitania suojavärityksessä ensimmäisessä maailmansodassa.
Aquitania harmaaksi maalattuna toisen maailmansodan aikana.
Ramsinniemi

Lehto Ramsinniemen pohjoisrannalla.
Ramsinniemen luonnonsuojelualueen kyltti.
Ramsinniemi (ruots. Ramsöudden) on metsäinen niemi ja vanha huvila-alue Helsingin Vuosaaren lounaiskulmassa. Se kuuluu Meri-Rastilan osa-alueeseen. Ramsinniemen itäpuolella, Kallahdenselän toisella rannalla on Kallahdenniemi.
Historiaa

Ramsinniemi on osa Helsingin itäiseen saaristoon 1800-luvun lopulla syntynyttä huvila-asutusta. Vuoden 1873 kartassa Ramsinniemelle on merkitty vain yksi rakennus, ilmeisesti Rastilan kartanon kalastajatorppa. Samana vuonna avattiin Laajasalon kanava, joka helpotti vuonna 1857 alkanutta höyrylaivaliikennettä Helsingistä sen itäiseen saaristoon, muun muassa Ramsinniemeen. Maanteitse hevoskyyti kaupungista Vuosaareen kesti Malmin ja Viikin kautta jopa kuusi tuntia, kun höyrylaivalla matkaan meni vain tunti. Laivalla huviloilleen koko kesäksi siirtyvät kaupunkilaisperheet saattoivat kuljettaa myös enemmän tavaraa, jopa pianoja.
Ramsinniemen huvilapalstoja erotettiin Rastilan kartanon maista 1900-luvun taitteessa, vilkkaimmin vuosina 1907–1912. Tältä ajalta periytyvien puuhuviloiden suunnittelijoita olivat muiden muassa Lars Sonck (Karl Stockmannille rakennettu huvila niemen kärjessä), Magnus Schjerfbeck ja Selim A. Lindqvist. Toisen maailmansodan jälkeen Ramsinniemi alkoi 1950-luvulta alkaen kiinnostaa suomalaista elinkeinoelämää henkilökunnan virkistys- ja koulutuspaikkana, ja alueen huviloita alkoivat käyttää koulutus-, virkistys- tai edustustiloina muun muassa Enso-Gutzeit, Transmeri ja Suomen Pankki. Enson Iltalaan suunnitteli 1950-luvun alussa lisärakennuksen Alvar Aalto. Jotkin huviloista ovat nyt seurakuntien leirikeskuksina.
Muun muassa saarnipuita kasvava runsaslajinen lehto Ramsinniemen pohjoisrannalla rauhoitettiin lääninhallituksen päätöksellä vuonna 1990.
R-77

| R-77 |
| --- | --- |
 R-77 ohjus vuoden 2009 MAKS tapahtumassa
Tyyppi:  ilmataisteluohjus
Ohjus
Massa:  175 kg
Räjähdysaineen massa:  30 kg
Huippunopeus:  4 Mach
Kantomatka:  80 km
Mitat
Pituus:  3,6 m
Vympel NPO R-77 (Nato-raportointinimi AA-12 Adder) on venäläinen keskimatkan ilmataisteluohjus. R-77 vastaa yhdysvaltalaista AIM-120 AMRAAM ohjusta.
Käyttäjämaat

Ohjuksen käyttäjämaat:
Algeria
Indonesia
Intia
Kiina
Malesia
Slovakia
Ukraina
Venäjä
Venezuela
Vietnam
Muunnoksia

Ohjusperheen muita malleja:
R-77P (RVV-PE)
R-77T (RVV-TE)
RVV-SD
Aiheesta muualla

GlobalSecurity.org (englanniksi)
Qešm

| Qešm |
| --- | --- |
 Qešm NASAn satelliittikuvassa.
 Qešm
Koordinaatit:  26°45′N, 55°49′E
Vesialue:  Hormuzinsalmi
Pinta-ala:  1 491 km²
Valtio
Valtio:  Iran
Provinssi:  Hormozgān
Väestö
Väkiluku:  125 000
Suurin kaupunki:  Qešm
Infobox OKNimi-testi OK: 
Qešm (pers. ‏جزیره قشم‎, Jazira-ye Qešm, arab. جزيرة قشم‎, Jazīra Qešm) on Iranille kuuluva Hormuzinsalmen suurin saari. Saaren pinta-ala on 1 491 km² ja asukasluku on noin 125 000.
Maantiede

Qešm on Hormuzinsalmen suurin saari. Sen pinta-ala on 1 491 km². Kooltaan se vastaa siis suurin piirtein Bahrainia. Pituutta saarella on noin 122 km ja leveyttä keskimäärin 18 km. Saari kulkee pituussuunnassa lähes Iranin rannikon maiksesti. Bandar Abbas sijaitsee saarta mantereesta erottavan Ḵurānin- eli Clarencesalmen toisallea puolella noin 22 km pohjoiseen. Saaren korkein kohta on 406 metriä korkea Kīš Kūh.
Saarella on kolme kaupunkia, Qešm, Lâft ja Basaidu. Pienempiä kyliä on 57.
Suurin osa saaresta on kuivaa, mutta sillä on kuitenkin lähteitä. Saaren länsisoassa sijaitsee suuri suoladoomi. Saaren rannikolla on suuri mangroverämeikkö. Mangrovet ovat pääasiassa lajia Avicennia marina.
Historia

Qešm mainitaan lähteissä antiikin ajoilta. Nearkhos maintisee saaren nimellä Oaracta. Saarella sanottiin olevan Eruthrasin hauta ja sen mukaan annettiin Arabianmeren vanha nimi Erythreanmeri. Osana Persiaa saari oli ilmeisesti Kermānin alainen. Islamin saapumisen jälkeen se liitettiin kuitenkin Fārsin alueeseen.
Hormuzin hallitsija Baha al-Din Ayaz siirsi hovinsa Qešmille vuonna 1301 mongolien tekemän hyökkäyksen jälkeen. Saari kuului tästä lähtien Hormuzin kuningaskuntaan. Saarelta vietiin juomavettä Hormuzille ja se myös itsessään kehittyi tärkeäksi kauppapaikaksi. Portugalilaisen Ruy Freire de Andraden joukot valtasivat saaren vuonna 1621. Portugalilaiset tunsivat sen erilaisin kirjoitusasuin nimillä Queiximi tai Broco. Portugalilaiset rakennuttivat linnoituksen, joka kukistui Englannin Itä-Intian kauppakomppanian tukemassa persialaisten hyökkäyksessä vuonna 1622. Yksi taistelussa kuolleista englanitilaisista oli naparetkeilijä William Baffin. Portugalilaiset tekivät kuitenkin saarelle vielä myöhemmin ryöstöretkiä, jollaisia alkoivat tehdä myös alankomaalaiset.
Portugalilaisten ja alankomaalaisten jälkeen vallasta saarella kamppailivat persialaiset, paikalliset hallitsijat ja Oman.
Saaren talous hyötyi huomattavasti Irakin–Iranin sodan seurauksena, sillä Iranissa suuri osa laivaliikenteestä ohjattiin Persianlahden kärjen satamista lahden suuta kohti. Saari yhdistettiin mantereeseen 2,5 kilometriä pitkällä sillalla ja sittemmin on kaavailtu myös Qešmin kaupungin sataman laajentamista.
Väestö

Qešmin asukasluku on noin 125 000. Paikallinen historiallinen väestö voidaan jakaa suurin piirtein kolmeen ryhmään, saaren alkuperäisasukkaisiin (qešmi), myöhemmin saapuneisiin arabeihin ja Bandar Abbasin seudulta muuttaneisiin persialaisiin (bandari). Alkueräinen väestö puhuu omaa persialle sukua olevaa murrettaan. Kaikki kolme ryhmää ovat pääasiassa sunnalaisia. Etenkin 1970-luvulta lähtien saarelle on tullut muuttajia myös muualta Iranin mannermaalta.
Aiheesta muualla

Kuvia tai muita tiedostoja aiheesta Qešm Wikimedia Commonsissa
Saaren rannikon mangrovemetsää.
Kallionmuodostelmia.
Portugalilainen linnoitus.
Red Devils Chojnice

| Red Devils Chojnice |
| --- | --- |
Koko nimi:  Red Devils Futsal Club Chojnice
Perustettu:  1995
Kenttä:  Centrum Park Chojnice
Sarja:  Futsal Ekstraklasa
Puheenjohtaja:  Jakub Kiedrowski
Päävalmentaja:  Oleg Zozulya
Infobox OKNimi-testi OK: 
Red Devils Chojnice  on puolalainen futsaljoukkue, joka pelaa Puolan korkeimmalla sarjatasolla Futsal Ekstraklasa. Joukkue perustettiin 1995.
Saavutukset

Futsal Ekstraklasa - pahe (1): 2012/13
Rajoitettu rationaalisuus

Rajoitettu rationaalisuus (tai rajoittunut rationaalisuus, engl. bounded rationality) on käyttäytymistaloustieteessä yksilön päätöksentekoa kuvaava konsepti. Rajoitettu rationaalisuus tarkoittaa sitä, että ihmisen rationaalista eli optimaalista valintaa päätöksentekotilanteissa rajoittavat saatavilla olevan informaation rajallisuus, päätöksentekijän rajalliset kognitiiviset kyvyt sekä päätöksentekoon käytettävissä oleva rajoitettu aika. Inhimilliset taloudelliset toimijat voivat siis järkevistä pyrkimyksistään huolimatta olla monella tavalla rajoitetusti rationaalisia (katso prospektiteoria). Vaikka päätöksenteon kannalta kaikki tarpeellinen informaatio olisikin saatavilla, ei päätöksentekijällä välttämättä ole kapasiteettia prosessoida tätä informaatiota optimaalisen valinnan löytämiseksi.
Teorian isänä pidetään Herbert Simonia, joka esitti konseptin kirjassaan Models of Man vuonna 1957.
On oleellista havaita, ettei kyseessä ole varsinaisesti rationaalisuuden vastakohta. Siksi käsitettä ei tulekaan sekoittaa irrationaalisuuteen.
Kirjallisuutta

Aumann, Robert: Rationality and Bounded Rationality. Games and Economic Behavior, 1994, 21. vsk, s. 2-14.  Academic Press. Artikkelin verkkoversio.
Conlisk, John: Why Bounded Rationality?. Journal of Economic Literature, 1996, 34. vsk, nro June, s. 669-700.
Crawford, V.: Boundedly Rational versus Optimization-Based Models of Strategic Thinking and Learning in Games. Journal of Economic Literature, 2013, 51. vsk, nro 2, s. 512-527.  Artikkelin verkkoversio.
Harstad, R. & Selten, R.: Bounded-Rationality Models: Tasks to Become Intellectually Competitive. Journal of Economic Literature, 2013, 51. vsk, nro 2, s. 496-511.  doi:10.1257/jel.51.2.496.  Artikkelin verkkoversio. (Arkistoitu – Internet Archive)
Honkapohja, Seppo: Bounded Rationality in Macroeconomics, A Review Essay. Journal of Monetary Economics, 1995, 35. vsk, nro 3, s. 509-518.  doi:10.1016/0304-3932(95)01200-8.
Rubinstein, Ariel: Modeling Bounded Rationality.  Cambridge, Massachusetts:  The MIT Press, 1998.  ISBN 0-262-18187-8.  Teoksen verkkoversio.
Simon, Herbert: A Behavioral Model of Rational Choice. The Quarterly Journal of Economics, 1955, 69. vsk, nro 1, s. 99-118.
Simon, Herbert. 1957. A Behavioral Model of Rational Choice, teoksessa Models of Man, Social and Rational: Mathematical Essays on Rational Human Behavior in a Social Setting. New York, Wiley.
Simon, Herbert: Bounded Rationality and Organizational Learning. Organization Science, 1991, 2. vsk, nro 1, s. 125-134.  doi:10.1287/orsc.2.1.125.
Rašid ibn Ahmad al-Mu’alla

| Rašid ibn Ahmad al-Mu’alla> Umm al-Qaiwainin emiiri |
| --- | --- |
 1981–2009  
Edeltäjä:  Ahmad ibn Rašid al-Mu’alla
Seuraaja:  Saud ibn Rašid al-Mu’alla
Henkilötiedot
Syntynyt: 1932 Umm al-Qaiwainin linna
Kuollut: 2009 Lontoo
Šeikki Rašid ibn Ahmad al-Mu’alla (arab. راشد بن أحمد المعلا‎, Rāšid ibn ’Aḥmad al-Mu‘allā; 1932–2009) oli Umm al-Qaiwainin emiiri ja ja Arabiemiraattien korkeimman neuvoston jäsen vuodesta 1981.
Rašid nousi Umm al-Qaiwainin kruununprinssiksi 1968 ja isänsä Ahmad ibn Rašid al-Mu’allan kuoleman jälkeen emiiriksi vuonna 1981. Hän allekirjoitti Arabiemiraattien perustavan liittosopimuksen isänsä puolesta vuonna 1971.
R-73

| R-73 |
| --- | --- |
 R-73 MiG-29:ssä.
Tyyppi:  ilmataisteluohjus
Valmistushistoria
Valmistaja:  JSC DUX
Ohjus
Massa:  105 kg
Räjähdysaineen massa:  7,5 kg
Huippunopeus:  2 500 km/h
Kantomatka:  20 km
Mitat
Pituus:  2,90 m
R-73 (Nato-raportointinimi AA-11 Archer) on venäläinen lyhyen matkan ilmataisteluohjus. Ohjus on lämpöhakuinen ja käyttää kääntyviä suuttimia kääntösäteensä pienentämiseksi.
Käyttäjämaat

Ohjuksen käyttäjämaat:
Algeria
Eritrea
Intia
Kazakstan
Kiina
Puola
Saksa (poistettu käytöstä)
Slovakia
Ukraina
Venäjä
Intia on ilmoittanut korvaavansa R-73-ohjukset brittiläisellä ASRAAM-ohjuksella.
Muunnoksia

Ohjusperheen muita malleja:
RVV-MD
Aiheesta muualla

Wikimedia Commonsissa on kuvia tai muita tiedostoja aiheesta .
GlobalSecurity.org (englanniksi)
Rašid ibn Sa’d Al Maktum

| Rašid ibn Sa’d Al Maktum |
| --- | --- |

Arabiemiirikuntien varapresidentti
 2. joulukuuta 1971 – 7. lokakuuta 1990  
Arabiemiirikuntien pääministeri
 30. huhtikuuta 1979 – 7. lokakuuta 1990  
Edeltäjä:  Maktum ibn Rašid Al Maktum
Seuraaja:  Maktum ibn Rašid Al Maktum
Dubain emiiri
 10. syyskuuta 1958 - 7. lokakuuta 1990  
Edeltäjä:  Sa’d ibn Maktum Al Maktum
Seuraaja:  Muhammad ibn Rašid Al Maktum
Henkilötiedot
Syntynyt: noin 1912 Al Shandagha
Kuollut: 7. lokakuuta 1990 Dubai
Vanhemmat:  Sa’d ibn Maktum Al Maktum Šeikha Hessa bint al-Murr al-Falāsī
Puoliso:  Latifa bint Hamdan ibn Zayed
Lapset:  Maktum ibn Rašid Al Maktum Hamdan ibn Rašid Al Maktum Muhammad ibn Rašid Al Maktum Ahmed ibn Rašid Al Maktum
Šeikki Rašid ibn Sa’d Al Maktum (arab. راشد بن سعيد آل مكتوم‎, Rāšid ibn Sa‘īd ’Āl Maktūm; noin 1912–1990) oli arabivaltiomies, joka oli Dubain emiirikunnan modernisoija ja Arabiemiirikuntien valtion perustajajäsen vuonna 1971. Rašidista tuli Arabiemiirikuntien varapresidentti ja pääministeri sekä Dubain emiiri.
Rašid oli Šeikki Sa’d ibn Maktum Al Maktumin ja tämän ensimmäisen vaimon poika. Hänen vanhempiensa valtakaudella Dubai kehittyi helmenkalastussatamasta kaupan ja liiketoiminnan keskukseksi. Rašidilla oli tärkeä rooli näissä muutoksissa 1930–luvulta alkaen. Vuonna 1939 Rašid meni naimisiin Abu Dhabin prinsessa Latifa bint Hamdan ibn Zayedin kanssa. Kun öljyntuotanto Dubain edustalla alkoi vuonna 1966, Rašid ruoppautti Dubainlahdesta sopivan suojaisan öljysataman. Vuonna 1972 avattiin Port Rashidin satama.
Isänsä ikääntyessä Rašid otti vähitellen haltuunsa valtiollisia tehtäviä, niin että hänestä tuli Dubain tosiasiallinen hallitsija jo ennen isän kuolemaa 1958. Britannian vetäytyessä Persianlahdelta vuonna 1971 Rašid ja hänen vaimonsa sukulainen Zayid ibn Sultan Al Nahyan naapuriemiraatti Abu Dhabista laativat perustuslain Yhdistyneille Arabiemiirikunnille.
Red Dragon

Red Dragon oli SpaceX:n aiottu miehittämämätön Mars-ohjelma ja siinä käytettävä alus. Laukaisu oli tarkoitus tehdä Falcon Heavyllä ja aluksena on tarkoitukseen muokattu versio SpaceX Dragon V2:sta, myös nimeltään Red Dragon. Lennolla on tarkoitus testata propulsiivistaselvennä laskeutumista Marsiin.
Hyötykuorma-kapasitteetti olisi noin 1000 kg luokkaa
Suunnitelmasta luovuttiin vuonna 2017.[lähde? ]
Laskeutuminen

Tiedot ovat alustavia, koska kyseessä on uuden tyyppinen laskeutumistapa ja alus. Kapselityyppiseen alukseen kuulu normaaliin tapaan lämpökilpi mutta ei laskuvarjoa. Lisäksi kapselissa on integroidut suuren työntövoiman moottorit. Kapseli voi suorittaa itsenäisesti kaikki entry, descent ja landing (EDL) -toimenpiteet. Lämpökilven jarrutuksen pitäisi riittää hidastaman nopeutta niin, että kapselin SuperDroco-moottorit riittävät pehmeään laskeutumiseen. Moottoreiden tulee kuitenkin toimia jo yliääninopeudessa. Laskeutumisen arvoidaan vaativan 1900 kg ajoainetta riittävän delta-v:n saamiseksi.
Propulsiivisella laskeutumisella pitäisi päästä laskeutumaan korkeammille leveysasteille ja tarkemmin (10 km tarkkuus) haluttuun paikkaan kuin laskuvarjolla.
Piirros: propulsiivinen laskeutuminen.
Rage Valley

| Rage Valley Knife Party |
| --- | --- | --- |

EP-levyn tiedot
 Julkaistu: Beatport: 27. toukokuuta 2012 SoundCloud: 28. toukokuuta 2012 iTunes: 4. kesäkuuta 2012
 Tuottaja(t): Rob Swire, Gareth McGrillen
 Tyylilaji: electro house, complextro, dubstep, drumstep, moombahton
 Kesto: 17.30
 Levy-yhtiö: EarStorm, Big Beat, Warner
Knife Partyn muut julkaisut
| Antidote (Remixes) 2012 | Rage Valley 2012 | Haunted House 2013 |
Rage Valley on australialaisen elekronista musiikkia tekevän Knife Partyn toinen EP, joka julkaistiin alkukesästä 2012.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Rage Valley | 4.59 |  |  |  |  |  |  |  |
| 2. | Centipede | 4.06 |  |  |  |  |  |  |  |
| 3. | Bonfire | 4.32 |  |  |  |  |  |  |  |
| 4. | Sleaze (feat. MistaJam)  | 4.33 |  |  |  |  |  |  |  |
|  |  | 18.10 |  |  |  |  |  |  |  |
Arvostelut

AllMusic: